బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
ఆఖరి బంతికి సిక్స్.. దినేశ్ కార్తీక్ అరుదైన రికార్డ్
అద్భుతమైన ఆటతో చివరి బంతిని సిక్స్‌గా మలిచి భారత్‌ను గెలిపించిన కార్తీక్ వరల్డ్ రికార్డ్‌ను తన ఖాతాలో వేసుకున్నాడు.
Samayam Telugu | Updated:
Mar 19, 2018, 12:20AM IST
నిదహాస్ ట్రోఫీ ఫైనల్లో భారత్ ఓటమి అంచున నిలిచిన వేళ దినేశ్ కార్తీక్ అద్భుతం చేశాడు. రెండు ఓవర్లలో 34 పరుగులు అవసరమైన స్థితిలో క్రీజులో అడుగుపెట్టిన దినేశ్.. వస్తూనే సిక్సర్ల మోత మోగించాడు. 19వ ఓవర్లో వరుసగా 6,4,6,0,4,2 చొప్పున 20 పరుగులు పిండుకున్న కార్తీక్.. ఆఖరి ఓవర్ చివరి బంతికి విజయానికి ఐదు పరుగులు అవసరమైన దశలో సిక్స్ బాది ఒంటి చేత్తో మ్యాచ్&zwnj;ను గెలిపించాడు. కార్తీక్ 8 బంతుల్లోనే 29 పరుగులు చేయడం అతడి విధ్వంసానికి అద్దం పడుతోంది.
Visit Site
Recommended byColombia
అద్భుతమైన ఆటతో చివరి బంతిని సిక్స్&zwnj;గా మలిచి భారత్&zwnj;ను గెలిపించిన కార్తీక్ వరల్డ్ రికార్డ్&zwnj;ను తన ఖాతాలో వేసుకున్నాడు. టీ20 ట్రోఫీ ఫైనల్లో సిక్స్&zwnj;తో జట్టును గెలిపించిన తొలి బ్యాట్స్&zwnj;మెన్&zwnj;గా అతడు రికార్డ్ నెలకొల్పాడు. ఓవరాల్&zwnj;గా 1986లో ఆస్ట్రేలియాసియా కప్ ఫైనల్లో జావెద్ మియాందాద్ సిక్స్&zwnj; బాదగా.. ఇన్నాళ్లకు దినేశ్ కార్తీక్ ఆ ఫీట్ సాధించాడు.
అంతర్జాతీయ టీ20ల్లో చివరి బంతికి సిక్స్ బాది జట్టును గెలిపించిన ఐదో బ్యాట్స్&zwnj;మెన్&zwnj;గా దినేశ్ కార్తీక్ రికార్డ్ నెలకొల్పాడు. 2010లో కపుగెదర భారత్&zwnj;పై, 2012లో ఇయాన్ మోర్గాన్ భారత్&zwnj;పై, బాబర్ 2013లో విండీస్&zwnj;పై, సిబండ 2014లో నెదర్లాండ్స్&zwnj;పై ఈ ఫీట్ నమోదు చేశారు. టీ20ల్లో చివరి బంతికి ఐదు పరుగులు అవసరమైన దశలో సిక్స్ కొట్టి జట్టును గెలిపించిన ఏకైక బ్యాట్స్&zwnj;&zwnj;మెన్ దినేశ్ కార్తీక్ కావడం విశేషం.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.